Baba en drie volwassenes dood in Mpuma-ongelukDie ongeluk op die R37 naby Nelspruit in Mpumalanga (22 Desember 2014) Foto: ER24 ŉ Baba en drie volwassenes is Maandag op die R37 naby Nelspruit in Mpumalanga oorlede in ŉ trompop botsing. “Drie ander persone het ook geringe tot kritieke beserings opgedoen,” het Pieter Rossouw, woordvoerder van ER24, in ŉ verklaring gesê. “Die twee motors het mekaar reg van voor getref toe een voertuig vermoedelik ŉ ander een wou verbysteek.” ER24 het een vrou in ŉ kritieke toestand na Rob Ferreira-hospitaal geneem. ŉ Persoon met geringe beserings is na Mediclinic Nelspruit geneem vir verdere behandeling. Die provinsiale nooddienste het ŉ derde pasiënt met matige beserings ook na die Rob Ferreira-hospitaal geneem. Plaaslike owerhede sal verder ondersoek instel. Die ongeluk op die R37 naby Nelspruit in Mpumalanga (22 Desember 2014) Foto: ER24